**ΟΡΟΙ ΣΥΜΜΕΤΟΧΗΣ**

1. Δικαίωμα συμμετοχής έχουν νέοι και νέες εικαστικοί από 5 ως 18 ετών, μέλη ή μη της ομάδας Juniors του Ομίλου για την UNESCO Τεχνών, Λόγου & Επιστημών Ελλάδος. **Η συμμετοχή είναι δωρεάν**.
2. Κάθε δημιουργός θα έχει στη διάθεσή του **ένα (1) μέτρο αυστηρά** και σε αυτό θα μπορεί να εκθέσει ένα (1) έργο του, πλάτους ως 80εκ. ζωγραφικής, αγιογραφίας, γλυπτικής, μικτής τεχνικής ή κατασκευής (κολάζ, οριγκάμι, πηλός κλπ), ανάλογα με το μέγεθός του. **Το θέμα είναι ελεύθερο.**
3. Τα έργα ζωγραφικής, θα πρέπει να είναι σε πλαίσιο (τελάρο ή κορνίζα) και να έχουν τη δυνατότητα ανάρτησης και στήριξης, να φέρουν δηλαδή στην πίσω πλευρά τους γαντζάκι ή σύρμα. Το κάθε έργο θα πρέπει να φέρει το όνομα του καλλιτέχνη.
4. Η τοποθέτηση των έργων στο χώρο, θα γίνει από τους υπεύθυνους εικαστικούς του Ομίλου, με κριτήριο την καλύτερη δυνατή θέαση, ανάλογα με το μέγεθος και το είδος κάθε έργου.
5. Η παράδοση των έργων για το στήσιμο της έκθεσης θα γίνει **την Παρασκευή 21 Ιουνίου** (ώρες 11π.μ. – 2μ.μ), στον **Δημοτικό Πολυχώρο Πολιτισμού «Γαλαξίας»** του Δήμου Νέας Σμύρνης. Ειδικά για τα έργα της επαρχίας η αποστολή τους (με courier) στο χώρο της έκθεσης ή στο γραφείο του Ομίλου (κατόπιν συνεννόησης), βαρύνει τον/την συμμετέχοντα. Το ίδιο ισχύει και για την παραλαβή του έργου μετά τη λήξη της έκθεσης. Το έργο θα επιστραφεί στη διεύθυνση που έχει ορισθεί στη δήλωση συμμετοχής, εκτός εάν προσδιορισθεί άλλη.
6. Οι συμμετέχοντες θα ενημερωθούν με email για τις λοιπές λεπτομέρειες της διοργάνωσης (ωράριο έκθεσης, υλικό επικοινωνίας, εγκαίνια, λήξη έκθεσης κλπ), καθώς και για την παραλαβή των έργων τους μετά το πέρας της έκθεσης.
7. Ο γονέας – κηδεμόνας κάθε καλλιτέχνη θα χρειαστεί να αποστείλει στη γραμματεία - με email – **ως την Παρασκευή 7 Ιουνίου 2024** (καταληκτική ημερομηνία), τα κάτωθι: **α)** **φωτογραφία** του έργου, η οποία πρέπει να είναι έγχρωμη, υψηλής ανάλυσης (άνω των 350 dpi), χωρίς φωτοσκιάσεις, τοποθετημένη ευθέως και όχι υπό γωνίαν, **β)** συμπληρωμένη και υπογεγραμμένη τη **δήλωση** **συμμετοχής** όπου θα αναγράφονται τα στοιχεία επικοινωνίας του καλλιτέχνη (διεύθυνση - κινητό τηλέφωνο – email), καθώς και τα στοιχεία των έργου (τίτλος, τεχνική, διαστάσεις) και **γ)** ένα μικρό **βιογραφικό** **σημείωμα** του παιδιού σε word (ως 100 λέξεις), στο οποίο θα αναφέρονται η ηλικία, η τάξη, το σχολείο και το εργαστήριο εικαστικών στο οποίο φοιτά, καθώς και λίγα λόγια για την ενασχόλησή του με τις εικαστικές τέχνες.
8. Μετά το πέρας της έκθεσης τα έργα θα αναρτηθούν σε ειδικό φωτογραφικό άλμπουμ στην ιστοσελίδα του Ομίλου, καθώς και στις σελίδες του στα κοινωνικά δίκτυα Facebook και Youtube.
9. Κάθε δημιουργός θα λάβει τιμητικό δίπλωμα συμμετοχής τη βραδιά των εγκαινίων και εικαστικό κατάλογο σε ηλεκτρονική μορφή, μετά το πέρας της έκθεσης.

Αναλυτικά οι όροι και η δήλωση συμμετοχής: [www.clubunesco.gr](http://www.clubunesco.gr)

Πληροφορίες – διεκρινίσεις:

Τηλέφωνο: 210 9514523, email: unescohellas.tlee@gmail.com